Diari Oficial de la Generalitat Valenciana


Sumari del DOGV 3358, del 26-10-1998 (1998/8995)

DECRET 172/1998, de 20 d'octubre, del Govern Valencià, pel qual s'amplien les quanties de les ajudes i l'àmbit territorial que preveu el Decret 150/1998, de 22 de setembre, pel qual s'establiren ajudes a les empreses industrials afectades per les tempestats d'agost de 1998.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/10/20/172/dof/vci/html**

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/8995


Data del document
:   20-10-1998

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

DECRET 172/1998, de 20 d'octubre, del Govern Valencià, pel qual s'amplien les quanties de les ajudes i l'àmbit territorial que preveu el Decret 150/1998, de 22 de setembre, pel qual s'establiren ajudes a les empreses industrials afectades per les tempestats d'agost de 1998. [1998/X8995]
  
Per mitjà del Decret 150/1998, de 22 de setembre, del Govern Valencià, s'establiren ajudes a les empreses industrials que hagueren resultat afectades per les tempestats d'agost de 1998 als municipis d'Altura i Segorbe.
  
Atés que s'ha comprovat, amb posterioritat a l'aprovació del citat decret, que els imports establits en l'article 4 resulten insuficients per a donar suport a les citades empreses i compensar de manera justa les despeses pels danys ocasionats en els seus actius (immobilitzat material i existències), s'ha considerat convenient efectuar addicions als dits imports.
  
D'una altra part, distints municipis de la província de Castelló han sol·licitat l'accés a les ajudes previstes en el Decret 150/1998, de 22 de setembre, ja que les empreses situades en eixos municipis també han sigut afectades per les tempestats d'agost de 1998.
  
Pel que s'ha exposat, a proposta del conseller d'Ocupació, Indústria i Comerç i amb la deliberació prèvia del Govern Valencià, en la reunió del dia 20 d'octubre de 1998,
  
DECRETE
  
Article 1
  
S'addicionen als imports previstos en l'article 4 del Decret 150/1998, de 22 de setembre, del Govern Valencià, les següents quanties: 088.529.869 de pessetes en allò que es refereix al total subvencionable dels préstecs i 76.285.176 pessetes a l'import màxim de la subvenció.
  
Article 2
  
Podran així mateix accedir a les ajudes previstes en el Decret 150/1998, de 22 de setembre, del Govern Valencià, les empreses industrials ubicades a la comarca de l'Alt Palància que hagueren resultat afectades per les tempestats d'agost de 1998.
  
Article 3
  
Els compromisos continguts en el present decret els assumirà la Conselleria d'Ocupació, Indústria i Comerç ajustant-se als mitjans pressupostaris de què dispose i sense perjudici de les modificacions que es consideren oportunes.
  
DISPOSICIÓ FINAL
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 20 d'octubre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI